Reedel, s.o. eile siis asusin  busside-praamidega teele Tartu poole. 2 üllatust tabas mind sel kokku 10-tunnisel teekonnal. Esiteks jäin hommikul hotellis nii kauaks kohmitsema, et oleksin peaaegu sadamabussist maha jäänud. Ma pole elu sees niimoodi sõna otsese mõttes 2 minutiga oma asju kokku pakkinud ja bussile jooksnud:) Õnneks oli tuubil täis minibussis paar muhedat vana hiidlast, kes oma kõvahäälse lorajutuga korraks ka selle "tõelise" saareõhustiku minuni tõid. Siis läks kõik kenasti sinnamaani, kuni praamilt väljudes nägin, kuidas Haapsalu  buss startis sadamahoone juurest…väljudes 4 minutit graafikust varem. Nojah, ega siis muud ei jäänudki üle, kui pöidlaküüdiga edasi. Õnneks sujus kõik edasipidi täiesti perfektselt.